CELEX: 31964R0087
Language: el
Date: 1964-07-15 00:00:00
Title: Κανονισμός αριθ. 87/64/ΕΟΚ της Επιτροπής της 15ης Ιουλίου 1964 περί τροποποιήσεως των κοινών κανόνων ποιότητος για τα κρεμμύδια

Avis juridique important

|

31964R0087

Κανονισμός αριθ. 87/64/ΕΟΚ της Επιτροπής της 15ης Ιουλίου 1964 περί τροποποιήσεως των κοινών κανόνων ποιότητος για τα κρεμμύδια  

Επίσημη Εφημερίδα αριθ. 116 της 21/07/1964 σ. 1850 - 1851 Φινλανδική ειδική έκδοση: Κεφάλαιο 3 τόμος 1 σ. 0063  Δανική ειδική έκδοση: Σειρά I Κεφάλαιο 1963-1964 σ. 0137  Σουηδική ειδική έκδοση: Κεφάλαιο 3 τόμος 1 σ. 0063  Αγγλική ειδική έκδοση: Σειρά I Κεφάλαιο 1963-1964 σ. 0146  Ελληνική ειδική έκδοση: Κεφάλαιο 03 τόμος 1 σ. 0106  Ισπανική ειδική έκδοση: Κεφάλαιο 03 τόμος 1 σ. 0075  Πορτογαλική ειδική έκδοση : Κεφάλαιο 03 τόμος 1 σ. 0075 

++++ΚΑΝΟΝΙΣΜΟΣ ( ΕΟΚ ) αριθ . 87/64 ΤΗΣ ΕΠΙΤΡΟΠΗΣ της 15ης Ιουλίου 1964  περί τροποποιήσεως των κοινών κανόνων ποιότητος για τα κρεμμύδια  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 23 περί βαθμιαίας δημιουργίας κοινής οργανώσεως αγοράς στον τομέα των οπωροκηπευτικών ( 1 ) και ιδιώς το άρθρο 4 παράγραφος 3 ,  Εκτιμώντας :  ότι σημειώθηκε σημαντική εξέλιξη στις τεχνικές εμπορίας των κρεμμυδιών   ότι λόγω των τεχνικών αυτών , οι οποίες μεταξύ άλλων συνδέονται με τις απαιτήσεις της ζητήσεως αγορών καταναλώσεως και χονδρικής πωλήσεως , πρέπει να τροποποιηθούν οι κοινοί κανόνες ποιότητος για τα κρεμμύδια κατά τρόπο , ώστε να προσαρμοσθούν στις νέες απαιτήσεις   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο Μόνο  Από την 1η Αυγούστου 1964 οι τίτλοι Ι , ΙΙΙ , ΙV παράγραφος Β και VΙ παράγραφος Δ του παραρτήματος 11/6 του κανονισμού αριθ . 23 τροποποιούνται σύμφωνα με το παράρτημα του παρόντος κανονισμού .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , στις 15 Ιουλίου 1964 .  Για την Επιτροπή  Ο Πρόεδρος  Walter HALLSTEIN  ( 1 ) ΕΕ αριθ . 30 της 20 . 4 . 1962 , σ . 965/62 .  ΠΑΡΑΡΤΗΜΑ  ΤΡΟΠΟΠΟΙΗΣΕΙΣ ΣΤΟΥΣ ΚΟΙΝΟΥΣ ΚΑΝΟΝΕΣ ΠΟΙΟΤΗΤΟΣ ΓΙΑ ΤΑ ΚΡΕΜΜΥΔΙΑ  Ι . Ο τίτλος " Καθορισμός των προϊόντων " τροποποιείται ως εξής :  " Ο παρών κανόνας αναφέρεται στα κρεμμύδια του είδους Allium Cepa L . τα οποία προορίζονται να διατεθούν στον καταναλωτή ως έχουν , με εξαίρεση τα πράσινα κρεμμύδια με ολόκληρα φύλλα ως και τα κρεμμύδια που προορίζονται για μεταποίηση . "  ΙΙ . Ο τίτλος ΙΙΙ " Ταξινόμηση κατά μέγεθος " τροποποιείται ως εξής :  " Τα κρεμμύδια πρέπει να είναι ταξινομημένα κατά μέγεθος . Το μέγεθος καθορίζεται από τη μέγιστη διάμετρο της ισημερινής τους τομής .  Η διαφορά διαμέτρου μεταξύ του μικρότερου και του μεγαλύτερου κρεμμυδιού που περιλαμβάνονται στο ίδιο κιβώτιο δεν πρέπει να υπερβαίνει :  - 5 χιλιοστόμετρα όταν το μικρότερο κρεμμύδι έχει διάμετρο : 10 χιλιοστομέτρων περιλαμβανομένων μέχρι 20 χιλιοστομέτρων μη περιλαμβανομένων  - 15 χιλιοστόμετρα όταν το μικρότερο κρεμμύδι έχει διάμετρο : 20 χιλιοστομέτρων περιλαμβανομένων μέχρι 40 χιλιοστομέτρων μη περιλαμβανομένων  - 20 χιλιοστόμετρα όταν το μικρότερο κρεμμύδι έχει διάμετρο ίση ή μεγαλύτερη των 40 χιλιοστομέτρων .  Η μικρότερη διάμετρος καθορίζεται σε 10 χιλιοστόμετρα . "  ΙΙΙ . Ο τίτλος IV παράγραφος Β " Ανοχές ταξινομήσεως κατά μέγεθος " τροποποιείται ως εξής :  " 10 % κατά βάρος κρεμμυδιών που δεν ανταποκρίνονται στο ενδεδειγμένο μέγεθος αλλά που είναι διαμέτρου μικρότερης ή μεγαλύτερης από αυτή των 20 % κατ ' ανώτατο όριο . "  IV . Ο τίτλος VI παράγραφος Δ . " Εμπορικά χαρακτηριστικά " συμπληρώνεται με την προσθήκη , στη δεύτερη περίπτωση , μετά τη λέξη " μέγεθος " της ακόλουθης διευκρινίσεως :  " που ενδείκνυται από τις ελάχιστες και μέγιστες διαμέτρους " .